《行路难七首 其五》
元代·郭翼

蹙蹙靡所骋，出自城北门。顾瞻荒丘中，郁郁蹲石麟。

石阙字荒荒，不知何代贵者坟。形骸已灭魑魅迹，物化尽为狐兔尘。

吁嗟汉家陵阙荒无主，青山落日秦川下。犹闻樗里有智人，天子之宫夹其墓。

今日休论智与愚，昔人意气复何如？愿借飘飖丹凤舄，与子鍊形入云墟。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。